open-index/open-wikipedia-markdown huggingface dataset:
Ferdinandovo mesto

right|thumb|Mariánska
right|thumb|Obchodná
right|thumb|Panenská
right|thumb|Vysoká

**Ferdinandovo mesto** (, ), resp. v rokoch 1920 - 1930 **Vinohrady**, bol v rokoch 1848 až 1930 druhý obvod/okres Bratislavy, ktorý bol pomenovaný na počesť Ferdinanda V., posledného kráľa, ktorý bol korunovaný v Bratislave. Ferdinandovo mesto ohraničovalo vtedajšie Staré Mesto a Terezino mesto zo severu.

Jeho hranice tvorili:
* na južnej strane Námestie SNP (Marktplatz, Vásár tér), Župné námestie (Komitathausplatz, Vármegyeház tér), severná zástavba na Zochovej ulici (Turnergasse, Torna utca), 
* na západnej strane východná zástavba ulice Palisády (Palisadenweg, Védcölöp út), vyústenie Kozej ulice (Kisfaludygasse, Kisfaludy utca), 
* na severnej strane južná zástavba ulice Palisády od Kozej po Hodžovo námestie (Grassalkovichplatz, Grassalkovich tér), južná zástavba na Hodžovom námestí, Námestí 1. mája (Heuplatz, Széna tér), Kollárovom námestí (Fruchtplatz, Búza piac), južná zástavba západného konca ulice Mickiewiczova (Elisabethgasse, Erzsébet utca), južná zástavba Ulice 29. augusta (Praygasse, Pray utca) po Špitálsku ulicu (Spitalgasse, Kórház utca), 
* na východnej strane severná zástavba Špitálskej.

## Ulice

## Námestia

## Zdroje
* Tivadar Ortvay: Ulice a námestia Bratislavy Ferdinandovo mesto, Vydavateľstvo PT, 2004, ISBN 80-88912-44-X 

Kategória:Historické obvody Bratislavy
Roman Bednář

**Roman Bednář** (* 26. marec 1983, Praha) je bývalý český futbalista, ktorý hrával na pozícii útočníka.

## Škandál
V máji 2009 zverejnil anglický bulvárny denník News of the World fotografie ako si od drogového dílera kupuje marihuanu a kokaín, ktorého malo byť 5 gramov, čo stačí na výrobu 70 dávok. Tri dni po tejto udalosti si aj jeho priateľka prevzala od toho istého človeka drogy.
Dočasne ho vyhodili z kádra klubu West Bromwich Albion FC pokiaľ sa celý škandál nevyrieši a reprezentačný tréner František Straka povedal, že ho nebude pozývať do reprezentačného tímu Česka. Takisto tento skutok odsúdil. V júli 2009 sa ho prezident klubu West Bromwich Albion FC Jeremy Peace zastal s odôvodnením, že vo chvíli činu bol skôr hlúpy než závažný kriminálnik.

## Referencie


## Externé odkazy
* Roman Bednář  na stránke soccerbase.com 

Kategória:Českí futbalisti
Kategória:Hráči West Bromwich Albion FC
Kategória:Hráči FK Mladá Boleslav
Kategória:Hráči FBK Kaunas
Kategória:Hráči Heart of Midlothian FC
Kategória:Hráči Bohemians 1905
Kategória:Osobnosti z Prahy
Fortuna (stávková kancelária)

thumb|Pripravený zoznam zápasov prostredníctvom internetu v staršom grafickom prevedení|200 px
**Fortuna** je česká stávková kancelária založená 1. mája 1990, ktorá pôsobí aj na Slovensku a venuje sa najmä tipovaniu.

## História

### 1990 – 2005

Spoločnosť Fortuna založili v roku 1990 Petr Bouma, Jiří Balcar, Josef Kůrka a Michal Horáček. Pred rokom 1989 pôsobili Bouma, Kůrka a Balcar ako nelegálni bookmakeri v pražskej Chuchli. Horáček sa stávkam venoval už od roku 1968.

Prvá pobočka bola otvorená v pasáži Lucerna. Legalizácia kurzového stávkovania prišla 1. mája 1990. Krátko nato vznikla sesterská firma Terno, ktorú spoluvlastnili aj Igor Nosek a Richard Müller.

V roku 1995 Fortuna zaviedla elektronickú komunikáciu medzi pobočkami a centrálnym systémom.

### 2005 – súčasnosť

V roku 2005 Fortunu získala skupina Penta Investments za 2,4 miliardy Kč. Penta zjednotila českú Fortunu a slovenské Terno pod značkou Fortuna a expandovala do Poľska kúpou spoločnosti Profesionał.

V roku 2007 spustila Fortuna telefonické stávky (TELEKONTO). Internetové stávkovanie bolo na Slovensku povolené skôr než v Česku, kde sa legalizovalo v roku 2009. V tom istom roku vznikol holding Fortuna Entertainment Group.

V roku 2010 vstúpila spoločnosť na burzy v Prahe a Varšave, a v roku 2011 rozšírila ponuku o stieracie žreby a číselné lotérie.

### Reforma hazardu (2016 – 2017)

V roku 2016 český parlament schválil nový zákon o hazardných hrách. Fortuna spolu s Tipsportom a Sazkou lobovali za nižšie zdanenie kurzových stávok. Nový zákon platí od 1. januára 2017 a Fortuna získala prvú licenciu na online hazard. V tom istom roku spustila online kasíno.

V roku 2019 Úrad pre ochranu hospodárskej súťaže vyšetroval Fortunu pre podozrenie z kartelu. Po žalobe spoločnosti Krajský súd rozhodnutie zrušil, no Najvyšší správny súd ho v roku 2022 obnovil.

## Dôležité body
* Bola prvá stávková spoločnosť v strednej a východnej Európe.
* Na prelome rokov 2004/2005 vstupuje Fortuna do Poľska

## Referencie

## Externé odkazy
* Oficiálna webstránka Fortuny

Kategória:Stávkové spoločnosti na Slovensku
Kategória:Hazardné hry
Josef Smrkovský

[náhľad|Josef Smrkovský a [Ludvík Svoboda (prezident)|Ludvík Svoboda]]

**Josef Smrkovský** (* 26. február 1911, Velenka – † 15. január 1974, Praha) bol česko-slovenský politik a funkcionár KSČ počas Pražskej jari 1968, kedy zastával funkciu predsedu Národného zhromaždenia ČSSR.

V rokoch 1965 – 1967 bol členom vlády a v rokoch poslancom Národného zhromaždenia. V auguste 1968 sa zúčastnil v Moskve na rokovaniach s vedením KSSS a spolupodpísal tzv. moskovský protokol. V roku 1970 bol vylúčený z KSČ.

## Iné projekty

Kategória:Českí politici
Kategória:Politici KSČ
Kategória:Vylúčení z KSČ do roku 1989
Kategória:Členovia Ústredného výboru Komunistickej strany Česko-Slovenska
Kategória:Predsedovia Snemovne ľudu Federálneho zhromaždenia
Oldřich Černík

**Oldřich Černík** (* 27. október 1921, Ostrava – † 19. október 1994, Praha) bol česko-slovenský komunistický politik, v rokoch 19681970 predseda vlády. Je považovaný za jedného z čelných predstaviteľov obrodného procesu - Pražskej jari, ktorý bol v auguste 1968 ukončený intervenciou vojsk varšavskej zmluvy. 

V roku 1945 vstúpil do KSČ a od roku 1949 ako profesionálny politik prešiel rôznymi straníckymi pozíciami pokiaľ sa v roku 1958 stal členom ÚV KSČ. V roku 1960 prešiel na posty ministra palív a energetiky, podpredsedu vlády a predsedu Štátnej plánovacej komisie. Zaujímal sa hlavne o národohospodárske problémy. V apríli 1968 teda v začiatkoch Pražskej jari bol vymenovaný za predsedu vlády a stal sa jedným z najpopulárnejších predstaviteľov reformného procesu. Po vpáde vojsk Varšavskej zmluvy bol spolu s ostatnými unesený do Moskvy (bol unesený ako prvý). V časoch normalizácie bol zbavený všetkých politických funkcií a vylúčený z KSČ.

## Literatúra
* 
* 

Kategória:Predsedovia vlády Česko-Slovenska
Kategória:Politici KSČ
Kategória:Osobnosti z Ostravy
Kategória:Vylúčení z KSČ do roku 1989
Kategória:Pochovaní v Prahe
Kategória:Absolventi Vysokej školy banskej – Technickej univerzity Ostrava
Lotos (časopis)

**Lotos** bol časopis, ktorý vydával prírodovedný spolok Lotos. Časopis bol vydávaný uvedeným spolkom cca od roku 1851. Jeho celý a oficiálny názov znel: **Lotos, Zeitschrift für Natur-Wissenschaften**. V časopise boli publikované prevažne články s prírodovednou tematikou, vrátane niektorých entomologických problémov. Celý názov spolku Lotos bol **Deutscher Naturwissenschaftlicher-Medizinischer Verein für Böhmen "Lotos"**.

Kategória:Entomologické časopisy
Ian Thorpe

**Ian James Thorpe** známy aj pod skráteným menom **Ian Thorpe** (* 13. október 1982, Sydney, Austrália) je austrálsky plavec, deväťnásobný olympijský medailista, ktorý aktívnu kariéru ukončil v novembri 2006 vo veku 24 rokov.. Návrat ohlásil na olympiádu 2012 v Londýne , ale v austrálskej kvalifikácii na 100 a 200 metrov voľný spôsob neuspel.

## Referencie


## Iné projekty

## Externé odkazy
* Ian Thorpe na stránke imdb.com 

Kategória:Austrálski plavci
Kategória:Austrálski olympijskí víťazi
Kategória:Austrálski strieborní olympijskí medailisti
Kategória:Austrálski bronzoví olympijskí medailisti
Kategória:Majstri sveta v plávaní
Kategória:Osobnosti na austrálskych poštových známkach
Kategória:Osobnosti zo Sydney
Kategória:Austrálske LGBT osobnosti
Enon

**Enon** je americká alternatívna rocková skupina založená v roku 1999 v New Yorku. Skupina pozostáva z gitaristu a speváka Johna Schmersala, basgitaristky a speváčky Toko Yasudaovej (bývalý Blonde Redhead), a bubeníka Matta Schultza.

## Diskografia
### Štúdiové albumy
* 1998 *[[Long Play]]*
* 1999 *[[Believo!]]*
* 2002 *[[High Society (Enon album)|High Society]]*
* 2003 *[[Hocus Pocus (album)|Hocus Pocus]]*
* 2004 *[[Onhold]]*
* 2005 *[[Lost Marbles and Exploded Evidence]]* (compilatie album + DVD set)
* 2007 *[[Grass Geysers...Carbon Clouds]]*

### Single
* 1998 „Fly South“
* 1999 „Motor Cross“
* 2001 „Listen (While You Talk)“
* 2001 „Marbles Explode“
* 2001 „The Nightmare Of Atomic Men“
* 2002 „Enon [Self-Titled]“
* 2002 „Drowning Appointment“
* 2003 „In This City“
* 2003 „Evidence“
* 2003 „Because Of You“
* 2003 „Starcastic“

## Referencie
* Allmusic.com Enon Bio

## Externé odkazy
* www.enon.tv - oficiálna stránka skupiny 

Kategória:Rockové hudobné skupiny USA
Kategória:Alternatívnorockové hudobné skupiny USA
Kategória:Indierockové hudobné skupiny
Kategória:Hudobné skupiny z 1999
Creedence Clearwater Revival

**Creedence Clearwater Revival** (niekedy skracovaná na **Creedence** alebo **CCR**) bola americká rocková skupina, ktorá mala najväčšiu popularitu koncom 60. rokov a začiatkom 70. rokov s viacerými úspešnými singlami a albumami.

Skupina sa skladala z frontmana, sólového gitaristu a hlavného textára Johna Fogertyho, jeho brata a rytmického gitaristu Toma Fogertyho, basgitaristu Stu Cooka a bubeníka Douga Clifforda.

Hudobný štýl skupiny obsahoval country rockové a swamp rockové žánre. Napriek ich pôvodu v San Francisco Bay Area, označovali sami seba za južanských rockových štylistov, s textami ich piesní o pomaly tečúcich vodách, rieke Mississippi, sumcoch a ďalších populárnych prvkoch južanskej ikonografie.

Skupina predala v USA 26 miliónov albumov a v roku 1993 bola uvedené do Rock and Roll Hall of Fame. Skupina bola tiež zaradená na 82. miesto v zozname 100 najväčších interpretov všetkých čias časopisu *[[Rolling Stone]]*.

## História
John Fogerty, Doug Clifford a Stu Cook (všetci sa narodili v roku 1945) sa spoznali na škole Portola Junior High School v El Cerrito v Kalifornii a začali spolu hrať inštrumentálne skladby a "juke boxové štandardy" pod názvom The Blue Velvets.

## Členovia

## Diskografia

**[[Creedence Clearwater Revival (album)|Creedence Clearwater Revival]]* (1968)
**[[Bayou Country]]* (1969)
**[[Green River (album)|Green River]]* (1969)
**[[Mardi Gras (album)|Mardi Gras]]* (1972)

## Pramene a literatúra
* Kolektív autorov: Guinnessova kniha rockových hviezd, História rocku od A po Z, Slovenský spisovateľ, Bratislava 1990  
* Wich, František: Rock & Pop encyklopedie I., Volvox Globator, Praha 1999

## Referencie

## Externé odkazy
* Oficiálna webstránka
* Creedence Clearwater Revival, The Ed Sullivan Show
* Creedence Clearwater Revival na WorldMusicDatabase
* 


Kategória:Hudobné skupiny z 1967
Kategória:Štvorice v hudbe
Kategória:Rockové hudobné skupiny USA
Kategória:Countryrockové hudobné skupiny USA
Kategória:Rock and Roll Hall of Fame
Kategória:Swamp rock
Kategória:Južanskorockové hudobné skupiny
Kategória:Bluesrockové hudobné skupiny
Kategória:Woodstock Music and Art Fair
Tomášovská Belá

thumb|right|Rebríky v rokline Tomášovská Belá
**Tomášovská Belá** je úžina v severovýchodnej časti Slovenského raja na toku Bieleho potoka.

Tomášovská Belá vedie po toku Bieleho potoka od vodnej nádrže Klauzy 9 kilometrov dlhým mierne svahovitým údolím k ústiu potoka do Hornádu. Na úžinu sa napája Sokolia dolina a dnes uzatvorená časť rokliny Kyseľ. Prechod Tomášovskou Belou je možný po zelenej turistickej značke zabezpečenej horizontálnymi rebríkmi a stúpačkami nad potokom, v širších miestach po ceste okolo potoka.

## Pozri aj
* Biely potok
* Slovenský raj
* Sokolia dolina

## Iné projekty
 

## Zdroj

## Externé odkazy
* Článok: Tomášovská Belá spája severnú a južnú časť Slovenského raja

Kategória:Kaňony v Slovenskom raji
Zoznam staníc pražského metra

Zoznam staníc pražského metra. Pražské metro zahrnuje celkom 61 staníc, z toho 17 na linke , 24 na linke  a 20 na linke .

## [[Súbor:Prague Metro Line A.svg|50px]] Linka A

* Nemocnice Motol&nbsp;
* Petřiny&nbsp;
* Nádraží Veleslavín&nbsp;
* Bořislavka&nbsp;
* Dejvická&nbsp;
* Hradčanská
* Malostranská
* Staroměstská
* Můstek&nbsp;
* Muzeum&nbsp;&nbsp;
* Náměstí Míru
* Jiřího z Poděbrad
* Flora
* Želivského
* Strašnická&nbsp;
* Skalka&nbsp;
* Depo Hostivař&nbsp;

## [[Súbor:Prague Metro Line B.svg|50px]] Linka B

* Zličín&nbsp;
* Stodůlky&nbsp;
* Luka&nbsp;
* Lužiny&nbsp;
* Hůrka&nbsp;
* Nové Butovice&nbsp;
* Jinonice
* Radlická
* Smíchovské&nbsp;nádraží&nbsp;
* Anděl
* Karlovo náměstí
* Národní třída
* Můstek&nbsp;
* Náměstí Republiky
* Florenc&nbsp;&nbsp;
* Křižíkova
* Invalidovna
* Palmovka
* Českomoravská
* Vysočanská&nbsp;
* Kolbenova&nbsp;
* Hloubětín&nbsp;
* Rajská zahrada&nbsp;
* Černý Most&nbsp;

## [[Súbor:Prague Metro Line C.svg|50px]] Linka C

* Letňany&nbsp;
* Prosek&nbsp;
* Střížkov&nbsp;
* Ládví&nbsp;
* Kobylisy&nbsp;
* Nádraží Holešovice&nbsp;
* Vltavská&nbsp;
* Florenc&nbsp;&nbsp;
* Hlavní nádraží&nbsp;
* Muzeum&nbsp;&nbsp;
* I.P.Pavlova
* Vyšehrad&nbsp;
* Pražského povstání
* Pankrác&nbsp;
* Budějovická
* Kačerov
* Roztyly&nbsp;
* Chodov&nbsp;
* Opatov&nbsp;
* Háje&nbsp;

## [[Súbor:Prague Metro Line D.svg|50px]] Linka D (plánovaná)

* Depo Písnice
* Písnice
* Libuš
* Nové Dvory
* Thomayerova nemocnice (nemocnice Krč)
* Krč
* Olbrachtova
* Pankrác&nbsp;&nbsp;
* Náměstí Bratří Synků
* Námestí Míru&nbsp;
* Hlavní nádraží&nbsp;&nbsp;
* Náměstí Republiky&nbsp;

## [[Súbor:Prague Metro Line E.svg|50px]] Linka E (plánovaná)

* Brumlovka
* Pankrác&nbsp;&nbsp;&nbsp;
* Dvorce
* Smíchovské nádraží&nbsp;&nbsp;
* Anděl&nbsp;
* Strahov
* Střešovice
* Pražský hrad
* Hradčanská&nbsp;
* Letná
* Vltavská&nbsp;
* Loděnice
* Palmovka&nbsp;
* Chmelnice&nbsp;
* Želivského&nbsp;

## Referencie
Crypto.com Arena

**Crypto.com Arena** (kedysi **Staples Center**) je multifunkčná aréna v americkom meste Los Angeles. Otvorená bola 17. októbra 1999. Svoje domáce zápasy tu hrajú Los Angeles Kings (NHL), Los Angeles Lakers (NBA), Los Angeles Clippers (NBA) a Los Angeles Sparks (WNBA).

## Iné projekty

## Externé odkazy
Oficiálna stránka

Kategória:Hokejové štadióny v USA
Kategória:Stavby v Los Angeles
Kategória:Architektúra z 1999
Kategória:Šport v Los Angeles
Preteky mieru 1986

**[[Preteky mieru]] [[1986]]** boli cyklistické preteky, ktoré sa konali od 6. mája do 22. mája 1986. Štart bol v Kyjeve a cieľ vo Prahe. Preteky mali 15 etáp. Preteky boli poznačené blokádou západoeurópskych tímov, kvôli štartu v Kyjeve, v blízkosti Černobyľu, tesne po výbuchu jadrovej elektrárne. Sovieti sa snažili túto skutočnosť zatajiť a neskôr bagatelizovať.

## Etapy

## Celkové poradie

## Víťazi klasifikácií

1986
Cyril Svoboda

**Cyril Svoboda** (* 24. november 1956, Praha) je český politik, bývalý predseda Kresťanskej a demokratickej únie - Československej strany ľudovej (KDU-ČSL).

V roku 1998 bol ministrom vnútra a v rokoch 2002 až 2006 ministrom zahraničných vecí. V rokoch bol 2007 až 2009 ministrom – predsedom legislatívnej rady vlády a v roku 2009 ministrom pre miestny rozvoj.

Predsedom KDU-ČSL bol v rokoch 2001 až 2003 a znovuzvolený bol 30. mája 2009.

## Iné projekty

## Externé odkazy
* Cyril Svoboda  oficiálny web

Kategória:Osobnosti z Prahy
Kategória:Politici KDÚ-ČSL
Kategória:Ministri pre miestny rozvoj Českej republiky
Kategória:Dvojčatá
Kategória:Vyučujúci na Právnickej fakulte Karlovej univerzity
GNU Octave

**Octave** je program na prevádzanie  číselných výpočtov, voľne šíritelný za podmienok licencie GPL. Octave je do určitej miery kompatibilný s programom  MATLAB.

Octave obsahuje rozsiahly súbor nástrojov pre numerické riešenie problémov lineárnej algebry, hľadanie riešenia nelineárnych rovníc, integrovania funkcií, práce s  polynómami a integrovanie diferenciálnych rovníc.

Projekt Octave vznikol v roku 1988; spočiatku bol zamýšľaný ako pomôcka k prednáškam o chemických reakciách. Skutočný  vývoj programu nastal až v roku 1992, o čo sa pričinil John W. Eaton. Verzia 1.0 bola uvoľnená v roku 1994; súčasná stabilná verzia je  4.2.1.

Základná štruktúra v  v Octave je matica, sú podporované aj  riedke matice. Pre zobrazovanie výsledkov používa Octave program Gnuplot.

## Referencie


## Pozri aj
* MATLAB
* Scilab
* Numerická matematika

## Iné projekty

## Externé odkazy
* Octave - český sprievodca programom
* grafické nadstavby Octave 
* Octave 
* Octave - wiki stránky 
* príručka jazyka  
* Informácie o kompatibilite s  MATLABom  

Kategória:Softvér pre Windows
Kategória:Slobodný softvér
Sociálna demokracia (Česko)

**Sociálna demokracia** (, skratka **SOCDEM**; do roku 2023 *Česká strana sociálnodemokratická*, skratka *ČSSD*) je česká stredoľavicová politická strana, ktorá je členom Socialistickej internacionály a Strany európskych socialistov. Bola obnovená v roku 1990 ako pokračovateľka tradície československej sociálnodemokratickej strany a nemeckej sociálnej demokracie v Československu. Nie je zastúpená v Poslaneckej snemovni, z ktorej v roku 2021 vypadla. Predsedom strany je Jiří Nedvěd.

## Volebné výsledky

kandidáti SOCDEM kandidovali na kadidátkách hnutia Stačilo!
Súbor:ČSSD - 1996.svg|Výsledky ČSSD vo voľbách do Poslaneckej snemovne Parlamentu Českej republiky 1996.
Súbor:ČSSD - 1998.svg|Výsledky ČSSD vo voľbách do Poslaneckej snemovne Parlamentu Českej republiky 1998.
Súbor:ČSSD - 2002.svg|Výsledky ČSSD vo voľbách do Poslaneckej snemovne Parlamentu Českej republiky 2002.
Súbor:ČSSD - 2006.svg|Výsledky ČSSD vo voľbách do Poslaneckej snemovne Parlamentu Českej republiky 2006.


Súbor:ČSSD - 2010.svg|Výsledky ČSSD vo voľbách do Poslaneckej snemovne Parlamentu Českej republiky 2010.
Súbor:ČSSD - 2013.svg|Výsledky ČSSD vo voľbách do Poslaneckej snemovne Parlamentu Českej republiky 2013.
Súbor:ČSSD - 2017.svg|Výsledky ČSSD vo voľbách do Poslaneckej snemovne Parlamentu Českej republiky 2017.
Súbor:ČSSD - 2021.svg|Výsledky ČSSD vo voľbách do Poslaneckej snemovne Parlamentu Českej republiky 2021.
Súbor:Stačilo! PSP ČR 2025.svg|Výsledky Stačilo! vo voľbách do Poslaneckej snemovne Parlamentu Českej republiky 2025.


## Vývoj názvu
* **Sociálně-demokratická strana českoslovanská v Rakúsku** (1878 – 1893, súčasť rakúskej sociálnej demokracie)
* **Českoslovanská sociálnodemokratická strana robotnícka** (1893 – 1918, takticky a organizačne samostatná strana)
* **Československá sociálnodemokratická strana robotnícka** (1918 – 1938)
* **Národní strana práce** (1938 – 1941; jednotná ľavicová strana sociálnych demokratov a národných socialistov)
* **Československá sociálna demokracia** (1945 – 1948)
* 1948 – 1989 – Sociálna demokracia zlúčená s KSČ, paralelne v zahraničí fungovala aj exilová strana s centrálou v Londýne
* **Československá sociálna demokracia** (1990 – 1993)
* **Česká strana sociálnodemokratická** (1993 – 2023)
* **Sociálna demokracia** (od roku 2023)

## Referencie

Kategória:Politické strany v Česku
Kategória:Sociálnodemokratické strany
Hodža

**Hodža** môže byť:
* historický titul a oslovenie absolventa madrasy, duchovného, učenca, učiteľa, či liečiteľa (), pozri hodža (titul)
* priezvisko, pozri Hodža (priezvisko), napr.:
** Enver Hodža (1908 – 1985), albánsky politik, prvý tajomník Albánskej strany práce
** Fedor Hodža (1912 – 1968), slovenský právnik a politik, syn Milana
** Gejza Hodža, slovenský partizán, účastník SNP
** Jozef Jaroslav Hodža (1840 – 1918), slovenský evanjelický kňaz a publicista
** Michal Miloslav Hodža (1811 – 1870), slovenský národný buditeľ
** Milan Hodža (1878 – 1944), slovenský medzivojnový politik, syn Ondreja
** Ondrej Hodža (1819 – 1888), slovenský národnokultúrny pracovník a cirkevný hodnostár, brat Michala Miroslava

## Pozri aj
* Hodžova ulica
* Hodžovo námestie
Stredná priemyselná škola potravinárska (Nitra)

**Stredná priemyselná škola potravinárska Nitra** bola v rokoch 1963-1994 najväčšia stredná škola v Nitre a jediná svojho druhu v Nitrianskom kraji. Sídlila na Slánčikovej ulici č. 2. Jej úlohou bolo vychovávať budúcich odborníkov pre potravinársky priemysel. Dnes je už len súčasť Spojenej školy Nitra.

Kategória:Stredné školy v Nitre
Kategória:Potravinárstvo
Ribnica (rozlišovacia stránka)

**Ribnica** môže byť:

* obec v Slovinsku, pozri Ribnica
* rieka v Čiernej Hore, pozri Ribnica (rieka v Čiernej Hore)
Kostol svätého Ondreja (Pucov)

**Kostol svätého Ondreja** v Pucove je rímskokatolícky kostol dokončený v roku 1805  . Farnosť v Pucove bola založená 20. júla 1787. V tomto období sa už v obci nachádzal drevený kostol, ktorý bol zasvätený sv. Andrejovi. Tento kostol bol odkúpený v roku 1635 z Námestova. Po založení farnosti sa v obci nenachádzala fara. Preto sa začala jej výstavba. Budova drevenej fary sa začala používať v roku 1790, avšak jej priestory boli nevyhovujúce. Nová budova fary bola postavená v roku 1796 z kameňa. Táto budova slúžila správcom farnosti až do 20. storočia.

Po dokončení fary sa čoraz viac začala vynárať otázka nového kostola. Po niekoľkých rokoch rozhodovania a príprav bol v júni 1801 položený základný kameň kostola. Posviacka klasicistického kostola sv. Ondreja sa uskutočnila 6. augusta 1805. V roku 2000 bol renovovaný organ  .

## Kňazi
* Michal Karpinský, 1796
* Karol  Kasanický, 14.august 1859 - 24. február 1872  
* Michal Žuffa, 1943 – 1983 
* Peter Ťapák, 1983 – 2002 
* Dušan Kubica, 1. júl 2002 - 6. júl 2014, farský administrátor 
* Peter Palinder,  1. júl 2020 -, farský administrátor  

## Referencie

## Externé odkazy
* Obec Pucov - Život vo farnosti
* Pucov, cirkev

Pucov
Kategória:Pucov
Pucov
Pucov
Kategória:Architektúra z 1805
Kategória:Klasicistické kostoly na Slovensku
Dejiny Európy

**Dejiny Európy** je nový fenomén skúmaný v súvislosti s európskou integráciou. Nie sú to len dejiny medzinárodných vzťahov, ale najmä všeobecné dejiny európskeho priestoru.

## Starovek (2000 pred Kr. – 476 po Kr.)
* Kelti
* Staroveké Grécko
* Rímska ríša
* Sťahovanie národov

## Stredovek (476 – 1500)
* 530 – 750: byzantská supremácia

thumb|right|Európa, 1814

* 750 – 843: franská supremácia

Nové temné obdobie začalo za občianskej vojny v rímskonemeckej ríši za Ľudovíta I. Pobožného medzi ním a jeho synmi (830) a skončilo až korunováciou Otta I. Veľkého cisárom (962). V 14. storočí sa v Európe zhoršilo podnebie, vznikla neúroda a s tým spojený hladomor a epidémie. Čierna smrť spôsobila smrť 20 miliónov Európanov.

## Novovek (1500 – 1918)
Novovek otvára niekoľko dôležitých procesov, ktoré podstatne zmenili európsku spoločnosť, hospodárstvo či politiku:
* Renesancia a renesančný humanizmus
* Reformácia
* Zámorské objavy a kolonizácia území v Amerike a Ázii
* Informačná revolúcia spojená najmä s kníhtlačou

S nástupom renesancie prichádza (spolu s krízou hospodárskou a krízou v cirkvi na konci 15. storočia) vo vyspelých európskych štátoch k reformácii, v ktorej znamení je potom celé 16. storočie. So zámorskými objavmi sa Európe otvoril svet a Európa do neho začala (nie vždy ohľaduplne) prenikať. Vedúcu úlohu však už nemá do tej doby najvyspelejšie severné Taliansko, ale krajiny na atlantickom pobreží. Zároveň prichádza k zmene štátneho zriadenia a na európskych dvoroch sa stále viac presadzuje absolutizmus.

## Najnovšie dejiny (od roku 1918)
Začínajú po skončení prvej svetovej vojny.
* druhá svetová vojna
* Železná opona
* Európska únia

## Zdroj


Kategória:Európa
Wattrelos

**Wattrelos** je francúzske mesto v departemente Nord v regióne Hauts-de-France. 

## Poloha
Mesto leží pri belgických hraniciach. Susedí s obcami Roubaix, Tourcoing, Leers, Herseaux, Mouscron a Luingne.
Má rozlohu . Najvyšší bod je položený  a najnižší bod 

## Obyvateľstvo
Wattrelos má 41 750 obyvateľov (2009).

Graf vývoja obyvateľstva:

## Osobnosti mesta
* Charles Crupelandt (* 1886 –  † 1955), cyklista
* Hector Tiberghien (* 1888 –  † 1951), cyklista
* Michel Watteau * (1945 –  † 2003), futbalista
* Ludovic Depickère (* 1969), plavec

## Partnerské mestá
*  Eschweiler, Nemecko
*  Köthen, Nemecko
*  Guarda, Portugalsko
*  Siemianowice, Poľsko
*  Solcà, Rumunsko
*  Moháč, Maďarsko
*  Mönchengladbach, Nemecko

## Referencie


## Pozri aj
* Zoznam obcí departementu Nord
* Zoznam miest vo Francúzsku

## Iné projekty

## Externé odkazy
Oficiálna stránka

## Zdroj

Kategória:Mestá v regióne Hauts-de-France
Kategória:Obce v departemente Nord
Listina základných práv a slobôd

**Listina základných práv a slobôd** je deklarácia ľudských práv schválená počas ČSFR Federálnym zhromaždením ČSFR a to ústavným zákonom č.23/1991 Zb. zo dňa 9. januára 1991, ktorým sa uvádza Listina základných práv a slobôd (LZPS). Vychádza z medzinárodných dokumentov.

Z hľadiska štruktúry sa LZPS skladá z dvoch častí. Prvú časť tvorí ústavný zákon č.23/1991 Zb., ktorým sa LZPS uvádza a druhú časť tvorí vlastný text LZPS, ktorý sa skladá z úvodu (preambuly) a šiestich hláv.

***1.hlava:** Všeobecné ustanovenia (čl. 1 až 4)
***2.hlava:** Ľudské práva a základné slobody
**1.oddiel: Základné ľudské práva a slobody (čl. 5 až 16)
**2.oddiel: Politické práva (čl. 17 až 23)
***3.hlava:** Práva národnostných a etnických menšín (čl. 24 až 25)
***4.hlava:** Hospodárske,sociálne a kultúrne práva (čl. 26 až 35)
***5.hlava:** Právo na súdnu a inú právnu ochranu (čl. 36 až 40)
***6.hlava:** Spoločné ustanovenia (čl. 41 až 47)

LZPS nadobudla účinnosť dňom vyhlásenia v Zbierke zákonov čiastka 6., t. j. dňa 8. februára 1991. Ústava SR väčšiu časť práv a slobôd LZPS prevzala do svojho textu. Pritom však LZPS súbežne platí s Ústavou SR.

## Iné projekty

Kategória:Ľudské práva
Kategória:Ľudské práva v Česko-Slovensku
Kilopond

**Kilopond** značka **kp** je staršia jednotka pre silu.

1 kilopond je definovaný ako sila, vyvolaná závažím s hmotnosťou 1 kilogram v gravitačnom poli s tiažovým zrýchlením 9,80665 m/s2, t. j. pri gravitačnom zrýchlení na Zemskom povrchu. Jeden kilopond sa rovná 9,80665 newtonov. Kilopond nie je a ani nebol súčasťou sústavy SI (jednotkou sily v sústave SI je newton).

Kilopond bol v minulosti široko používanou jednotkou.

Kategória:Jednotky sily
Ribnica (rieka v Čiernej Hore)

náhľad|Starý most cez rieku Ribnica
**Ribnica** je malá rieka, ktorá tečie cez Podgoricu, hlavné mesto Čiernej Hory. Je prítokom Morače, ich sútok sa nachádza v centre mesta. Väčšinu leta je vyschnutá. Podgorica sa v stredoveku volala *Ribnica* podľa tejto rieky.

## Pozri aj

## Iné projekty

## Zdroj

Kategória:Rieky v Čiernej Hore
Ortodoxná synagóga v Prešove

**Ortodoxná synagóga v Prešove** sa nachádza v jednej z bočných uličiek v historickom centre mesta, na Okružnej ulici. Do užívania bola slávnostne uvedená na sviatok Jom kipur roku 1898. Synagóga je postavená v maurskom štýle s umelecky cenným interiérom aj exteriérom. Synagóga je súčasťou suburbia vzácnych židovských komunálnych inštitúcií skladajúci sa z modlitebne, chéderu – židovskej školy, rabinátu a rituálneho bitúnku, ktorý vybudovala Ortodoxná obec v priestore za mestskými hradbami. Komplex stavieb je Národnou kultúrnou pamiatkou registrovaný v ÚZPF pod č. 3350.

## Budova
Veľkú ortodoxnú synagógu, postavila roku 1898 stavebná firma Kollacsek a Wirth. Je to dvojpodlažná budova bez veží. Strohé neorománsko-maurské fasády možno považovať za poklad synagogálnej architektúry. Budova smeruje na juhovýchod v smere na Jeruzalem (v smere k Svätej zemi). Náklady na výstavbu synagógy dosiahli sumu 48 000 zlatých.

## Interiér
Aron ha-kodeš, alebo Archa slúžiaca na uloženie Tóry, pochádza od košického sochára Bacsóa, nástenné maľby od maliara Grazla. Bohato zdobené interiéry so zachovaným inventárom sú jednými z najatraktívnejších židovských pamiatok na Slovensku.

## Snaha o prevezenie Synagógy
V roku 1989 prejavila americká organizácia Pacific Jewish Center so sídlom v Los Angeles záujem previezť interiér synagógy do USA. Napriek podpore niektorých straníckych činiteľov sa plán nezrealizoval a to predovšetkým vďaka odporu členov židovskej obce v Prešove, ale aj v dôsledku zmeny spoločenskej situácie.

## Múzeum
Prvé Židovské múzeum v Prešove, ktoré bolo zároveň jedným z prvých na Slovensku bolo sprístupnené v roku 1931 v budove Kumštu. O jeho založenie sa zaslúžili najmä predseda geologickej obce Ing. Eugen Bárkány a dr. Teodor Austerlitz, syn slávneho prešovského rabína. Počas vojny bola zastavená jeho činnosť. Nakoľko nebol po vojne záujem o obnovenie jeho činnosti Ing. Bárkány sprostredkoval prenesenie zbierky do Štátneho židovského múzea v Prahe. Tam sa nachádzali až do rozpadu Česko-Slovenska.

V roku 1993 boli vrátené a 25. novembra bola časť zbierky sprístupnená verejnosti ako Stála expozícia Bárkányho zbierka judaík inštalovaná v prešovskej ortodoxnej synagóge. Zbierka je umiestnená na poschodí - ženskej galérii. Zbierka je v správe Múzea židovskej kultúry, ktoré je súčasťou Slovenského národného múzea.
## Referencie

## Literatúra
* Peter Kónya, Dezider Landa, *Stručné dejiny prešovských Židov* (Prešov, 1995).

## Pozri aj
* Kumšt

Prešov
Kategória:Stavby v Prešove
Operácia Taxable

**Operácia Taxable** bola jedna z krycích operácií, ktorých cieľom bolo odlákať pozornosť Nemcov od inváznych síl operácie Overlord smerujúcich k Normandii. Operácia sa začala 5. júna 1944 večer a uskutočnila ju 617. peruť Royal Air Force v spolupráci s plavidlami Royal Navy. Súčasne s ňou prebiehali operácie Glimmer a Titanic.

## Cieľ
Cieľom operácie bolo vytvoriť pomocou zhadzovania kovových pások Window z lietadiel Avro Lancaster na nemeckých radaroch falošný obraz flotily plávajúcej k Cap d'Antifer severne od Le Havre, t. j. východne od skutočných vyloďovacích pláží. Pre dosiahnutie cieľa museli lietadlá letieť po predpísaných obdĺžnikových dráhach 8 x 2 míle, pričom po každom oblete sa posunuli o jednu míľu v smere dlhšej strany. Prelet malo vykonať 8 lietadiel v 2 vlnách, pri rozostupe lietadiel vo vlne 2 míle o odstupe vĺn 8 míľ. Cieľom rušenia boli radary Seetakt a Freya, preto museli mať pásky v tomto prípade väčšiu dĺžku (prispôsobenú vlnovej dĺžke radaru) ako inokedy - 1,8 m.

Vierohodnosť operácie bola doplnená nasledovnými prvkami:
* ďalšie lietadlá s rušičkami Mandrel, rušili falošne vytváraný odraz flotily, tak ako by bol rušený obraz skutočnej flotily
* tri člny námorníctva boli vybavené opakovačmi radarového signálu Moonshine, nepoužívanými od roku 1942 a zároveň ťahali plaváky s námornými balónmi Filbert, v ktorého vnútri bol inštalovaný radarový reflektor vytvárajúci tiež zdanlivé odrazy
* ďalších šesť plavidiel ťahalo rovnaké plaváky a balóny
* vo vzdialenosti 16 km od pobrežia sa plaváky ukotvili a z ampliónov sa reprodukovali zvuky typické pre pristátie veľkých lodí 

## Zdroje
*

Kategória:Elektronický boj
Kategória:Operácia Overlord
Stupňovitá pyramída

**Stupňovitá pyramída** môže byť:
* typ pyramídy (najmä egyptskej alebo mezoamerickej), pozri stupňovitá pyramída (typ)
* Stupňovitá pyramída v Sakkáre
Vinland

**Vinland** je krajina na území Ameriky, ktorú podľa povestí objavil vikingský moreplavec Leif Eriksson pravdepodobne v roku 1001.

## Názov
Názov “Vinland” má v súčasnosti dva možné výklady.
* Zo starej nórčiny od slova *"vín"* čo znamená víno, teda Vínland = zem vína/hrozna. Toto označenie poznáme zo záznamov V nemeckého kronikára Adama Brémskeho. Panuje však presvedčenie že tam našli skôr brusnice alebo egreše, a nie hrozno. 
* Alebo dnes populárnejšie označenie Vinland pochádzajúce zo slova *"vin"*, ktoré v starej nórčine znamená “pastvina”

## Historicky doložené vikingské osídlenie Ameriky
V roku 1960 boli na severe Newfoundlandu na mieste nazývanom L’Anse aux Meadows objavené stopy vikingského osídlenia. Tento zatiaľ jediný nález vikingského osídlenia na území Ameriky bol prvý skutočný dôkaz, že Vikingovia na svojich cestách americký kontinent skutočne dosiahli a zároveň podnietil myšlienku, či toto nie je ona krajina z povestí známa ako Vinland.

Dnes panuje medzi odborníkmi všeobecná zhoda, že Vikingovia americký kontinent objavili a že sa premietol do ich povestí ako Vinland. Zatiaľ však nie je známy žiadny dôkaz, že by práve nálezisko v L’Anse aux Meadows malo priamu spojitosť s onou bájnou krajinou vína/pastvín.

Existuje veľa ďalších miest, o ktorých sa odborníci domnievajú, že môžu byť tým vikigským bájnym Vinlandom. Je medzi nimi napríklad Nové Škótsko, Rhode Island či Cape Cod – miesto, kde bola založená druhá stála pokolumbovská kolónia na území Severnej Ameriky (Plymouth (Massachusetts)).

## Zdroj

Kategória:Dejiny Severnej Ameriky
Kategória:Dejiny Grónska
Kategória:Dejiny Islandu
Hradčanská radnice

**Hradčanská radnice** je renesančná stavba v Prahe 1 na Hradčanoch v Loretánskej ulici.

Ide o dvojkrídlovú stavbu, ktorá vznikla na prelome 16. a 17. storočia, kedy boli Hradčany výnosom cisára Rudolfa II. od roku 1592 vyhlásené za samostatné mesto a vznikla tak potreba výstavby jeho vlastnej radničnej budovy. Priečelie budovy nieslo znak mesta Hradčan a aj cisársky znak.

Ďalšie opravy a úpravy sa uskutočnili v prvej polovici 18. storočia, kedy bola pôvodná radnica prestavaná na obytný dom, ktorým je dodnes. Ide o zaujímavú renesančnú pamiatku v blízkosti Pražského hradu.

## Literatúra
* Jaroslava Staňková, Jiří Štursa, Svatopluk Voděra: *Pražská architektura, významné stavby jedenácti století*, ISBN 80-900209-6-8

## Pozri aj
*Staromestská radnica
*Novomestská radnica
*Malostranská beseda

## Externé odkazy
*Atlas Česka
*www.langweil.info

## Zdroj

Kategória:Stavby v Prahe
Kategória:Hradčany (Praha 1)
Kategória:Radnice v Česku
Pyrometer

náhľad|Použitie, meranie teploty ventilácie.
**Pyrometer** je zariadenie na bezkontaktné meranie teploty na povrchu materiálov. Merajú sa ním väčšinou teploty v rozsahu -50°C až +3500°C. Náuka o bezkontaktnom meraní teploty sa nazýva pyrometria. Názov pyrometer je odvodený z gréckych slov *pyr* (oheň) a *metrein* (merať).

## Iné projekty

Kategória:Meracie prístroje
Kategória:Teplomery
L’Anse aux Meadows

thumb|Kópia pôvodnej osady**L'Anse aux Meadows** (, do slovenčiny možno preložiť ako *Zátoka medúz*) je lokalita na najsevernejšom cípe ostrova Newfoundland, kde manželia Helge a Anne Ingstadovi našli v roku 1960 pozostatky vikingského osídlenia, ktoré tu krátkodobo existovalo okolo roku 1000. Ide o jedinú jednoznačne doloženú vikingskú osadu v Amerike. Predpokladá sa, že by to mohol byť legendárny *[[Vinland]]* Leifa Erikssona.

Bola tu znovu vybudovaná malá osada podľa vzoru pôvodného osídlenia, ktorá je teraz populárnou turistickou atrakciou.

Miesto je od roku 1978 zapísané na zozname svetového dedičstva UNESCO.

## Iné projekty

## Zdroj

Kategória:Newfoundland a Labrador
Kategória:Vikingovia
Kategória:Dejiny Kanady
Kategória:Lokality Svetového dedičstva v Kanade
Vysoká škola manažmentu v Trenčíne

**Vysoká škola manažmentu** je vysoká škola poskytujúca vyššie vzdelanie v odbore manažmentu. Ponúka štúdium v slovenskom a anglickom jazyku v Bratislave.

Rektorkou bola 13. mája 2022 menovaná už druhé volebné obdobie Dr.h.c. prof. Ing. Edita Hekelová, PhD.

## História, štruktúra a študijný program
Bola zriadená zákonom NR SR č. 286/1999 Zb. ako prvá súkromná vysoká škola k 1. decembru 1999. Zriaďovateľom VŠM je City University of Seattle, spol. s r. o.

VŠM sa nečlení na fakulty. Svojimi vzdelávacími programami nadväzuje na tradíciu poskytovania manažérskeho vzdelávania materskej univerzity so sídlom v Bellevue, štát Washington, USA, ktoré sa začalo realizovať v Trenčíne od r. 1991 a v Bratislave od r. 1992. VŠM ponúka študijné programy Podnikový manažment vo všetkých troch stupňoch. Priznávanie práv vzdelávať v týchto zameraniach malo nasledujúci časový priebeh:
* MŠ SR v októbri 2000 priznalo právo VŠM konať štátne skúšky v študijnom odbore Ekonomika a manažment podniku. 
* Po zmene nomenklatúry študijných programov bolo v máji 2005 novými akreditáciami priznané právo vzdelávať a vykonávať štátne skúšky pre magisterský a bakalársky študijný program program Podnikový manažment ((v študijnom odbore Ekonómia a manažment).
Všetky programy sa dajú študovať v slovenskom aj anglickom jazyku. 

VŠM naďalej ponúka aj programy City University of Seattle, konkrétne:
* Bachelor of Science in Business Administration (BSBA.) a
* Master of Business Administration (MBA)
*spoločný študijný progam Mgr/MBA
Vysoká škola manažmentu je súčasťou siete vysokých škôl na Slovensku a má zastúpenie v Slovenskej rektorskej konferencii, Rade vysokých škôl, Študentskej rade vysokých škôl a Asociácii rektorov súkromných vysokých škôl.

V rokoch 2006 a 2007 absolvovala VŠM ako jediná zo súkromných vysokých škôl na Slovensku inštitucionálnu evaluáciu Európskou asociáciou univerzít (European University Association – EUA). Projekt mal podobný charakter ako väčšina systémov hodnotenia kvality, t. j. nezávislé posúdenie kvality jednotlivých procesov a ich kontroly, cielené využitie kombinácie interného a externého aspektu zabezpečovania kvality, účasť jednotlivých podielnikov na tomto procese a zverejnenie výsledkov hodnotenia. Tento model je všeobecne akceptovaný ako základ európskeho zabezpečenia kvality vysokého školstva. VŠM bola hodnotená ako úspešná a perspektívna vysoká škola. Na základe hodnotenia bolo VŠM ponúknuté členstvo v EUA. Od r. 2008 je VŠM aj členom tejto organizácie. 

## Referencie


## Externé odkazy
*oficiálna stránka školy 


Kategória:Súkromné vysoké školy na Slovensku
Kategória:Organizácie založené v 1999
Šoltýstvo (Poľsko)

**Šoltýstvo** v súčasnom Poľsku je pomocná administratívna jednotka gminy, ktorej sídlom je zvyčajne **šoltýska dedina**, jednak veľké dediny sa môžu skladať dokonca z niekoľkých šoltýstiev. V mestských gminách sa šoltýstvu rovná sídlisko (prípadne štvrť), no jestvujú výnimky keď šoltýstvo patrí do mestskej gminy (napríklad Władysławowo či Mikołów). Rozsah, kompetencie šoltýstva a jeho orgánov ustanovuje rada gminy v štatúte.

Ustanovujúcim a kontrolným orgánom je dedinské zhromaždenie (zhromaždenie všetkých obyvateľov), výkonným orgánom je **šoltýs** (porovnaj šoltýs), ktorý má právo sa podieľať a vystupovať na fóre rady gminy (kde ale nemá právo hlasovania). Poradným orgánom je **šoltýska rada**.

## Nešoltýske dediny
Niektoré šoltýstva okrem dediny v ktorej šoltýstvo sídli zahŕňajú tiež iné sídla, nemajúce vlastnú šoltýsku radu ani šoltýsa (napríklad malé dediny, kolónie, osady). Obyvatelia takých sídiel môžu kandidovať a byť zvolení vo voľbách na šoltýsa i člena šoltýskej rady.

V Poľsku bolo 31. decembra 2007, 40 398 šoltýstiev.

## Referencie

## Pozri aj
* Administratívne členenie Poľska
* gmina

## Zdroj
* 

Kategória:Administratívne členenie Poľska
Morača

**Morača** () je rieka v Čiernej Hore. Pramení na jej severe, pod pohorím Rzača a tečie južným smerom v dĺžke . Vlieva sa do Skadarského jazera, ktoré leží na hraniciach s Albánskom. Povodie Morače má .

V svojej severnej časti je Morača rýchlou horskou riekou a severne od Podgorice tečie v hlbokom kaňone. Po sútoku s riekou Zeta, preteká rovnomennou planinou a pokračuje k Skadarskému jazeru, do ktorého sa vlieva. Patrí do úmoria Jadranského mora.  

Morača je stredne veľká rieka, zriedkavo viac než  široká a plytká, preto nie je splavná. Jej údolím prechádza cesta z čiernohorského pobrežia a Podgorice na sever, do Srbska. Je však veľmi nebezpečná a v budúcnosti ju nahradí diaľnica. 

Rieka Morača je považovaná za jeden zo symbolov Podgorice. Je premostená viacerými mostami, Most Milenijum je jedným z nich. 

## Využitie koryta
Údolím rieky vedú dôležité dopravné spoje medzi Belehradom a Podgoricou. Kaňon je podobne ako miestny pravoslávny Monastir Morača, ktorý bol roku 1252 založený Vukanom Nemanjićom, vyhľadávaný turistami.

## Iné projekty

Kategória:Rieky v Čiernej Hore
Diaľnica M25 (Spojené kráľovstvo)

**Diaľnica M25** alebo **London Orbital** je 117 míľ (188 km) dlhý okružný diaľničný okruh okolo Veľkého Londýna. 

Je známy svojou vysokou intenzitou dopravy, ale aj nehodovosťou, a je to jeden z najfrekventovanejších diaľničných úsekov v Spojenom kráľovstve. Patrí k najdlhším mestským diaľničným okruhom na svete.

## Iné projekty

Kategória:Diaľnice v Spojenom kráľovstve
Vydavateľstvo Plantin-Moretus

**Vydavateľstvo Plantin-Moretus** bolo knižné vydavateľstvo v Antverpách v Belgicku. Už v 16. storočí ho založil tlačiar Christoffel Plantin a neskôr podnik prevzal jeho zať Jan Moretus. Postupne bolo v rodine dedené z generácie na generáciu a časom sa stalo jedným z najznámejších vydavateľstiev celej krajiny. V 19. storočí však zaniklo a dnes je tu tlačiarenské múzeum s rovnakým názvom.

Pre svoju mimoriadnu hodnotu bolo v roku 2005 vydavateľstvo zapísané na zoznam svetového dedičstva UNESCO.

## Externé odkazy
* Oficiálne stránky web
* iHNED: Kapitoly z dějin tisku - Muzeum Plantin-Moretus v Antverpách

## Zdroj

Kategória:Lokality Svetového dedičstva v Belgicku
Ligue 1 2009/2010

**[[Ligue 1]] 2009/2010** bol 72. ročník francúzskej Ligue 1 od roku 1932. Sezóna začala 8. augusta 2009 a skončila 15. mája 2010. Obhajcom trofeje bol FC Girondins de Bordeaux ale vyhral Olympique de Marseille. Bol to ich už deviaty titul. Zostúpili Le Mans Union Club 72, US Boulogne a Grenoble Foot 38. Z druhej najvyššej ligy postúpili SM Cean, Stade Brestois 29 a AC Arles-Avignon. Najlepším strelcom sa stal Mamadou Niang s Olympique de Marseille s 18 gólmi.

## Účastníci ročníka [[2009]]/[[2010]]

* AJ Auxerre
* FC Girondins de Bordeaux
* US Boulogne
* Grenoble Foot 38
* Le Mans Union Club 72
* RC Lens
* Lille OSC
* FC Lorient
* Olympique Lyonnais
* Olympique de Marseille
* AS Monaco FC
* Montpellier HSC
* AS Nancy
* OGC Nice
* Paris Saint-Germain FC
* Stade Rennais FC
* AS Saint-Étienne
* FC Sochaux-Montbéliard
* Toulouse FC
* Valenciennes FC

## Tabuľka

**Poznámka:** **Por**= poradie, **Záp**= zápasy, **V**= víťazstvo, **R**= remíza, **P**= prehra, **GS**= strelené góly, **GI**= inkasované góly, **GD**= rozdiel medzi strelenými a inkasovanými gólmi 

## Výsledky




**Poznámka:** Domáci tím je napísaný v riadku

## Sezónna štatistika

### Najlepší strelci

### Najlepší nahrávači

## Hráč mesiaca UNFP

## Externé odkazy
* Sezóna 2009/10 (francúzsky)

2009
Kategória:Futbal v 2009
Kategória:Futbal v 2010
Rotunda svätého Juraja (Skalica)

**Rotunda svätého Juraja** v Skalici je stavba postavená v ranorománskom štýle zrejme už v 11. storočí. Neskôr bola prestavaná v gotickom a barokovom štýle. Rotunda je symbolom Skalice.

## Popis stavby
Je to najstaršia historicko-architektonická pamiatka v meste. Vybudovaná bola ako kostolík na hradisku. Rotunda plnila funkciu vlastníckeho kostolíka s malou plochou na pochovávanie. Je to centrálna kruhová stavba, rozšírená o podkovovitú apsidu, má barokovú kupolu s laternou, jej apsida s konchou zostali v pôvodnej románskej podobe. Na vonkajšej strane apsidy sú stopy po dvoch románskych oknách. Murivo sa skladá z menších pieskovcových kvádrov.

## Historický vývoj stavby
Pôvodne bola postavená nižšia s rovnou strechou.

Po tom čo roku 1372 bola Skalica povýšená Ľudovítom I. na kráľovské mesto s právom hradieb, došlo k nadstaveniu rotundy nad úroveň hradieb. Rozdiel vidno vo veľkosti kameňov, kde prístavba je robená z menších kameňov.

Roku 1650 bola postavená kupola s laternou a v strede rotundy bola vstavaná krypta.

V roku 1945 došlo k poškodeniu rotundy počas bojov. Oprava bola vykonaná roku 1949, kedy získala rotunda súčasný výraz - boli odstránené vonkajšie omietky.

Roku 1970 po vyhlásení za národnú kultúrnu pamiatku bol uskutočnený  archeologický, reštaurátorský a umeleckohistorický výskum.

V roku 1996 boli reštaurované nástenné fresky.

## Nástenné maľby
náhľad|465x465bod
V rotunde sa nachádzajú vzácne nástenné maľby. Pochádzajú z konca 15. storočia a sú na nich znázornené dva výjavy z legendy o svätom Jurajovi bojujúcom s drakom. Výjavy dopĺňajú erby.
 
## Súčasné využitie
V roku 2002, z príležitosti osláv 630. výročia povýšenia Skalice na slobodné kráľovské mesto, inštalovalo Záhorské múzeu v Skalici v rotunde stálu expozíciu s tematickým zameraním na predstavenie tejto pamiatky a jej stavebo historický vývoj.

## Iné projekty

## Referencie

## Externé odkazy
* www.apsida.sk – profil ranorománskej rotundy
* Skalica Rotunda sv. Juraja
* Záhorské Múzeum Skalica - Rotunda Sv. Juraja

Kategória:Stavby v Skalici
Kategória:Národné kultúrne pamiatky na Slovensku pred rokom 2002
Kategória:Národné kultúrne pamiatky v Trnavskom kraji
Kategória:Kostoly v okrese Skalica
Skalica
Kategória:Kultúrne pamiatky v okrese Skalica
Starý most (Mostar)

**Starý most** je most zo 16. storočia cez rieku Neretvu v Bosne a Hercegovine, ktorý spája dve časti mesta Mostar. 

9. novembra 1993, v období bosnianskej vojny, bol ako symbol vzájomného súžitia bojujúcich strán úmyselne zničený explóziami. Vďaka veľkému úsiliu bol za pomoci tureckých inžinierov znovu postavený. Nové otvorenie sa uskutočnilo 23. júla 2004.

V roku 2005 bol most zaradený na zoznam svetového dedičstva UNESCO.

## Iné projekty

## Zdroj

Kategória:Mosty v Bosne a Hercegovine
Kategória:Kamenné mosty
Kategória:Oblúkové mosty
Kategória:Lokality Svetového dedičstva v Bosne a Hercegovine
Kategória:Mostar
Zámok v Ňasviži

**Zámok v Ňasviži** (, ) je sídelný komplex rodu Radziwillovcov v Ňasviži v Bielorusku. Rodina Radziwillovcov celý komplex vlastnila už od roku 1533. V roku 1582 začala rekonštrukcia celého komplexu, ktorá bola dokončená v roku 1604.

Ako unikátna stavba bieloruskej architektúry bol celý zámocký komplex zapísaný v roku 2000 na zoznam svetového dedičstva UNESCO.

## Pozri aj
* Mirský zámok

## Iné projekty

## Externé odkazy
* Jurkau kutoczak — Юркаў куточак — Yury's Corner. Старажытнае дойлідства Нясьвіжа 
* Fotky hradu (bieloruský web)

## Zdroj

Kategória:Lokality Svetového dedičstva v Bielorusku
Kategória:Hrady a zámky v Bielorusku
Martin Van Buren

**Martin Van Buren** (* 5. december 1782, Kinderhook, New York, USA – † 24. júl 1862, tamže) bol ôsmy prezident Spojených štátov od roku 1837 do 1841. Pred úradom prezidenta slúžil ako ôsmy viceprezident (1833&nbsp;–&nbsp;1837) a ako desiaty minister vnútra.

Bol kľúčovým organizátorom Demokratickej strany, vrcholnou osobnosťou dvojstranného systému, a prvým prezidentom, ktorý nemal britský alebo írsky pôvod - bol holandského pôvodu. Bol zároveň prvým prezidentom, ktorý sa narodil už ako americký občan - jeho predkovia sa narodili ešte pred revolúciou.

## Iné projekty

Kategória:Prezidenti USA
Kategória:Guvernéri štátu New York
Kategória:Osobnosti zo štátu New York
Kategória:Veľvyslanci USA v Spojenom kráľovstve
Kategória:Viceprezidenti USA
Most Mehmed-paše Sokolovića

**Most Mehmed-paše Sokolovića** alebo po slovensky **Most Mehmed-pašu Sokolovića** je most vo Višegrade v Bosne a Hercegovine. Bol postavený v 16. storočí cez rieku Drinu a meria takmer 180 metrov. Má 11 kamenných oblúkov, ktorých vzdialenosti sú medzi 11 – 15 metrami.

## Dejiny
Most bol vybudovaný medzi rokmi 1571 a 1577 na mieste, kde obchodná cesta medzi Bosnou a Istanbulom prekonávala rieku Drinu. Výstavbou mosta bol poverený najväčší turecký staviteľ a dvorský architekt Mimar Sinan. Názov most získal podľa Mehmeda Pašu Sokolovića, veľkého vezíra troch sultánov – Sulejmana Veľkého, Selima II. a Murata III.

Most bol niekoľkokrát opravovaný, podľa záznamov v rokoch 1664, 1875, 1911, 1939 a 1940. Tri oblúky boli zničené počas prvej svetovej vojny a počas druhej svetovej vojny ich bolo zbúraných päť. Všetky však boli neskôr obnovené. 

V poničených miestach bola historická stavba doplnená železnou provizórnou konštrukciou, aj tá však bola v októbri 1943 pri útoku Nemcov zničená. Po druhej svetovej vojne o moste písal známy juhoslovanský spisovateľ Ivo Andrić, ktorý za svoj román *[[Most na Drine]]*, zaoberajúci sa významom tejto stavby pre Višegrad a celé okolie, dostal Nobelovu cenu.

Od roku 2007 je most zapísaný na zozname svetového dedičstva UNESCO.

## Iné projekty

## Zdroj

Kategória:Lokality Svetového dedičstva v Bosne a Hercegovine
Kategória:Mosty v Bosne a Hercegovine
Stavebná fakulta

**Stavebná fakulta** môže byť:
* Stavebná fakulta Slovenskej technickej univerzity v Bratislave
* Stavebná fakulta Technickej univerzity v Košiciach
* Stavebná fakulta Žilinskej univerzity v Žiline
Sechemchetova pyramída

**Sachemchetova pyramída** alebo **Pochovaná pyramída** alebo **Stratená pyramída** je nedokončená stupňovitá pyramída, nachádzajúca sa pri Sakkáre v Egypte.

Jej staviteľom bol faraón Sechemchet (okolo 2611–2603 pred Kr.) z 3. dynastie, syn Necericheta, staviteľa prvej známej egyptskej pyramídy. Mala byť vyššia ako jej predchodkyňa Necerichetova Stupňovitá pyramída, časť egyptológov tvrdí, že dokonca o jeden stupeň väčšia. Stavba však nikdy nebola dokončená, v nadzemnej časti sa zastavila pri prvom stupni. Podzemná štruktúra, ktorú tvoria chodby, komory a zásobné priestory, sa podobá Stupňovitej pyramíde a aj napriek tomu, že je tiež nedokončená, nachádza sa vo veľmi pokročilej fáze.

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Referencie
* 
* 

Kategória:Pyramídy v Egypte